**SAISTOŠIE NOTEIKUMI**

Limbažos

2020. gada 30. jūnijā Nr. 18

**APSTIPRINĀTI**

ar Limbažu novada domes

30.06.2020. sēdes lēmumu

(protokols Nr.14, 26.§)

*PRECIZĒTI*

*ar Limbažu novada domes*

*23.07.2020. sēdes lēmumu*

*(protokols Nr.15, 44.§)*

**Grozījumi Limbažu novada pašvaldības 2018. gada 24. maija saistošajos noteikumos Nr. 14 „Par sabiedrisko ūdenssaimniecības pakalpojumu sniegšanu un lietošanas kārtību Limbažu novada teritorijā”**

*Izdoti saskaņā ar*

*Ūdenssaimniecības pakalpojumu likuma*

*6.panta ceturto daļu*

Izdarīt Limbažu novada pašvaldības 2018. gada 24. maija saistošajos noteikumos Nr. 14 „Par sabiedrisko ūdenssaimniecības pakalpojumu sniegšanu un lietošanas kārtību Limbažu novada teritorijā” grozījumus, izsakot VI. Nodaļas 77., 78. un 79. punktus šādā redakcijā:

“77. Par šo Noteikumu minēto prasību neievērošanu piemēro brīdinājumu vai naudas sodu fiziskām personām līdz 70 naudas soda vienībām, bet juridiskām personām līdz 280 naudas soda vienībām.

78. Noteikumu izpildes kontroli un administratīvā pārkāpuma procesu ir tiesīga veikt, līdz lietas izskatīšanai, Limbažu novada pašvaldības iestāde “Limbažu novada pašvaldības policija”.

79. Administratīvā pārkāpuma lietu vai materiālus par administratīvo pārkāpumu izskata Limbažu novada pašvaldības Administratīvā komisija.”

Limbažu novada pašvaldības

Domes priekšsēdētājs /paraksts/ D. Zemmers